[[Fox (indfødte amerikanere)|Fox]] indianerne startede bygningen af en svedehytte med fire bøjelige grene placeret i passende afstand fra hinanden i hver sit verdenshjørne. Grenene modsat hinanden blev bøjet indad og bundet sammen, så der fremkom et spinkelt og kuppelformet skelet af krydsende grenbuer. Måtter af siv dækkede svedehytten helt. I midten af hytten, der højst måtte have en diameter af ca. halvanden meter, var der en bar plet jord til den opvarmede sten.<ref name=”Jones”>Jones, William: ''Ethnography of the Fox Indians''. Smithsonian Institution. Bureau of American Ethnology. Bulletin 125. Washington, 1939.</ref>{{rp|108}}
[[Fil:Sweat lodge frame loc cropped.jpg|thumb|Svedehytte til flere med en "sti" fra de opvarmede sten og hen til et bisonkranie udenfor hytten]]
[[Arapaho]]erne anvendte 16 pilegrene til svedehytten brugt i forbindelse med [[Soldans (arapaho)|stammens soldans]]. De fem første blev placeret i en bestemt orden omkring et gravet hul i midten til de næsten glødende sten. En kort, smal ”sti” forbandt fordybningen i centrum med åbningen til svedehytten, der vendte ud mod en lille jordbunke lavet af midterhullets opgravede jord og græs.<ref name=”Dorsey”/>{{rp|45}} Hyttegulvet blev dækket med hellig bynke.<ref name=”Dorsey”>Dorsey, George A.: ''The Arapaho Sun Dance: The Ceremony of the Offerings Lodge.'' Field Columbian Museum. Publication 75. Anthropological Series, Vol. IV. Chicago, 1903.</ref>{{rp|46}}
Ritualer